google/wiki40b huggingface dataset:
Sarpédón (syn Laodameie)

Sarpédón (starogr. Σαρπηδών – Sarpédón) je v gréckej mytológii syn najvyššieho boha Dia a Laodameie, dcéry Bellerofonta, alebo podľa inej verzie syn Euandra a Déidameie.
Diov syn Sarpédón bol vnuk lýkijskeho kráľa Sarpédóna. Keď Achájci napadli Tróju, zúčastnil sa trójskej vojny ako spojenec Trójanov. V bojoch potom preukazoval chrabrosť a odvahu. Za život mu vďačil hlavný veliteľ trójskeho vojska Hektor, ktorého zachránil potom ako ho Aias omráčil balvanom. Pri útoku na achájsky tábor vlastnoručne strhol cimburie z hradby.
Podľa antického autora Hygina v boji zabil achájskych bojovníkov Tlépolema a Antifa. Bol aj účastníkom pohrebných hier na počesť trójskeho princa Parida, kde súťažil v behu. Sarpédón vojnu neprežil, v hrdinskom boji zomrel rukou Patrokla, priateľa najväčšieho achájskeho hrdinu Achillea.
Zeus mal Sarpédona najradšej zo svojich pozemských synov. Keď Sarpédón bojoval s Patroklom, chcel ho záchrániť tak, že sa pokúsil zmeniť jeho určený osud. Proti osudu bol však aj najvyšší boh bezmocný. Zachránil ho teda aspoň po smrti. Bohu smrti Thanatovi a bohu spánku Hypnovi prikázal, aby jeho telo odniesli do rodnej Lýkie, kde ho potom pochovali.
David Copperfield (Dickens)

Stručná charakteristika románu

Román má autobiografické črty a je spoločenského charakteru. Aj keď sa dielo zaraďuje do realizmu, hlavná postava (aj iné) sa ešte stále vyznačujú romantickou črtou: duševným vývojom. Nie je to teda objektívne pozorovanie, o to lepší je ale výsledný Davidov obraz.

Stručný obsah

Príbeh sa týka života Davida Copperfielda od detstva až po dospelosť. David sa narodil v Anglicku okolo roku 1820. Davidov otec zomrel 6 mesiacov predtým, ako sa narodil a o sedem rokov neskôr sa jeho mama vydala za Edwarda Murdstona. David nemá rád svojho nevlastného otca ani jeho sestru Jane, ktorá sa nasťahovala do domu po svadbe. Murdstone trestá Davida kvôli učeniu. Počas jednej bitky ho David uhryzne a je poslaný preč do internátnej školy Salem House, kde je riaditeľom bezohľadný a bezcitný pán Creakle. Tu sa spriatelí s Jamesom Steerforthom a s Tommym Traddlesom, s ktorými sa stretne neskôr znova.
David sa vracia domov na prázdniny a zisťuje, že jeho mame sa narodil malý chlapček. Krátko nato, ako sa David vrátil do Salemu, jeho mama a jej dieťatko zomreli a David sa musí hneď vrátiť znovu domov. Pán Murdstone ho posiela pracovať do továrne v Londýne, kde je spolumajiteľom. Krutá realita živorenia odráža vlastnú Dickensovu námahu v továrni (autor kritizuje prácu detí). Jeho prenájomca pán Wilkins Micawber je poslaný do väzenia pre dlžníkov King's Bench Prison potom ako zbankrotoval. Je tu pár mesiacov, kým sa presťahuje do Plymouthu. David teraz nemá nikoho, kto by sa o neho postaral a tak sa rozhodne utiecť.
David peši prejde celú cestu z Londýna do Doveru, aby našiel svoju jedinú príbuznú, tetu Betsey. Excentrická teta Betsey Trotwoodová sa ho rozhodne vychovávať, hoci sa ju od toho pán Murdstone snažil odhovoriť. Teta Davida premenuje na ‚Trotwooda Copperfielda', zakrátko skrátené na "Trot", a po zvyšok románu je nazývaný týmto menom, podľa toho či sa rozpráva s niekým, kto ho pozná dlhý čas alebo s niekým, koho práve stretol.
Študuje, berie si Doru, ktorá umiera, nakoniec si berie Agnes, svoju celoživotnú lásku.
Vtákopanvové dinosaury

Začiatky

Prvotné vtákopanvé dinosaury sú pomerne zle známe. Išlo len o malé agilné formy, spravidla dvojné, spôsobom života podobné dnešným antilopám. Koncom triasu (pred 230 až 205 miliónmi rokov), sa vyskytovali vzácne alebo v lokalitách, z ktorých nám chýba dostatočný fosílny materiál. Z vrchného triasu vlastne poznáme jediný dobre zachovaný rod (Pisanosaurus), ďalší je doložený zo sporých pozostatkov (Technosaurus). Ostatok sú početné rody známe iba zo zubov, ktoré ani nemuseli patriť dinosaurom (triasový Revueltosaurus, pokladaný za „vtákopanvého“ dinosaura, bol prednedávnom na základe nových pozostatkov zaradený medzi zvláštne bylinožravé krokodíly).

Stúpajúci úspech

Už začiatkom jury sa objavili mnohé nové podskupiny „vtákopanvých“ dinosaurov. Boli to prvotné obrnené dinosaury (predkovia neskorších stegosaurov a ankylosaurov), ale aj rôzne nové malé formy, disponujúce rôznymi modifikáciami čeľustí (Heterodontosauridae, Cerapoda). Časom sa stávali „vtákopanvé“ dinosaury stále viac úspešné. Koncom jury to už boli suveréne dominantné malé až stredne veľké bylinožravce. Počas kriedy ich počty stúpli ešte viac, sprvu vďaka početným príbuzným rodu Iguanodon a koncom kriedy vďaka hadrosaurom (Hadrosauridae), ktoré sa stali dominantnými bylinožravcami celej severnej pologule.
La Vallée

Poloha

Obec má rozlohu 16,37 km². Najvyšší bod je položený 34 m n. m. a najnižší bod 0 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maxou

Poloha

Obec má rozlohu 12,59 km². Najvyšší bod je položený 382 m n. m. a najnižší bod 168 m n. m.

Obyvateľstvo

Počet obyvateľov obce je 270 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kia Soul

Kia Soul je automobil nižšej strednej triedy v prevedení 5 – dverového hatchbacku. Na trh bolo uvedené v roku 2008 v Paríži. Od roku 2010 sa začalo vyrábať v Južnej Kórei a distribuovať postupne do celého sveta. Dizajn automobilu Kia Soul sa vyznačuje hranatým tvarom, ľahko rozpoznateľným na cestách.

Výbava vozidla

Interiér vozidla stavia na funkčnosti zabudovaného CD prehrávača so satelitným rádiom, USB či šiestich reproduktoroch. Keďže výbava sa odvíja i od cenovej relácie vozidla, v tej pokročilejšej je zabudovaný aj Bluetooth. 
Základný model Kia Soul disponuje oceľovými 15 palcovými diskami. V porovnaní s modelom vyššej kategórie, kde sú disky vyrobené z ľahkých zliatin a s rozmermi 16 – 18 palcov. Základný model zahŕňa tempomat, riadiacu páku, doplnkový audio systém, vyhrievanie sedadiel, elektrické ovládanie a vykurovanie spätných zrkadiel, parkovací senzor či LED smerovky. Cena automobilu Kia Soul v základnom prevedení sa pohybuje okolo 15 000 €. Najdrahšie modely sú k dispozícií v cenovej relácií 17 000 – 18 000 €.

Motor a spotreba

Kia Soul sa vyznačoval motorom s objemom 1.6 l a výkonom 91 kW a 5 – stupňovou prevodovkou. S výkonnejším prevedením vozidla rástol i objem motora. Lepšie modely Kia Soul zahrňujú v sebe motor 2.0 l s celkovým výkonom 106 kW a 4-stupňovú prevodovku. 
Rok 2001 priniesol so sebou zmeny, ktoré sa netýkali len dizajnu automobilu ale aj motora. Priame vstrekovanie 1.6 l motora sa pohybuje na spotrebe 7,1 l/100 km mimo mesta.
Spoločnosť Kia Motors v roku 2010 predstavila v Sao Paule novú technológiu Flex-Fuel ktorá dokáže ušetriť oproti bežným Soul modelom až 44 % paliva. Zavedením tejto novej technológie získal Kia Soul nový názov, a to Kia Soul Flex.

Bezpečnosť

Kia Soul získal celkové hodnotenie 5 hviezdičiek (najvyšší možný počet) v hodnotení bezpečnosti áut na testoch Euro NCAP čím sa zaraďuje do skupiny najbezpečnejších rodinných áut na svete.

Koncepty

V priebehu posledných rokov predstavila spoločnosť Kia Motors viacero typov a limitovaných verzií automobilu Kia Soul. V roku 2006 bol trhu v Detroite predstavený Kia Soul Concept. Rok 2008 predstavil v Paríži Kia Soul Hybrid a Ženevská Motor Show Kia Soul Burner, Diva a Searcher. Ďalšia verzia – Kia Soul Denim sa pre americký trh vyrobil v počte len 1200 limitovaných kusov.
Počas posledných rokov bolo uvedené množstvo konceptov či limitovaných sérii, patria sem napríklad Kia Soul Concept predstavený v roku 2006 na North American International Auto Show v Detroite, Kia Soul Hybrid uvedený na Paris Motor Show v roku 2008, Kia SOUL Burner, Diva, Searcher (2008) predstavené na Ženevskej Motor Show v roku 2008 a Kia Soul Denim (2009), limitovaná edícia 1200 kusov pre americký trh.
Há Alif

Há Alif (angl. Haa Alif alebo Haa Alifu) je najsevernejší administratívny atol na Maldivách. Má 42 ostrovov, 16 z nich obývaných. Počet obyvateľov je 19 470 . Atol riadi Mohamed Rasheed.  Hlavné mesto Diddú. Nachádza sa na dvoch prírodných atoloch Ivahandippolu a severnej časti prírodného atolu Thiladunmathí (angl. Thiladhunmathi).

Neobývané ostrovy

Alidú (Alidhoo), Alidhuffarufinolu (Alidhuffarufinolhu), Bínáfusi (Beenaafushi), Dapparu (Dhapparu), Dapparuhurá (Dhapparuhuraa), Digufaruhurá (Dhigufaruhuraa), Donakuli (Dhonakulhi), Gáfusi (Gaafushi), Gámatikuludú (Gaamathikulhudhoo), Gallandú (Gallandhoo), Govváfusi (Govvaafushi), Hurá (Huraa), Huvahandú (Huvahandhoo), Innafinolu (Innafinolhu), Kudafinolu (Kudafinolhu), Máfahi (Maafahi), Máfinolu (Maafinolhu), Madulu, Manafaru, Matírah /?Matíra (Matheerah), Medhafusi (Medhafushi), Mulidú (Mulidhoo), Naridú (Naridhoo), Umaraiffinolu (Umaraiffinolhu), Ungulifinolu (Ungulifinolhu), Vagáru (Vagaaru), Velifinolu (Velifinolhu)
Alexandr Jurievič Fomičov

Alexandr Jurievič Fomičov, rus. Александр Юрьевич Фомичёв (* 19. február 1979) je ruský hokejový brankár. Meria 174 cm a váži 79 kg (2006).

Klubový hokej

V sezóne 2005/06 bol hráčom klubu ruskej hokejovej superligy CSKA Moskva.

Reprezentácia

Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na reprezentačnom drese nosí číslo 45.
Montilly

Poloha

Montilly má rozlohu 22,09 km². Najvyšší bod je položený 264 m n. m. a najnižší bod 197 m n. m.

Obyvateľstvo

Montilly má 561 obyvateľov (2009).
Graf vývoja obyvateľstva:
Zdroje: INSEE
Juraj Zigler

Životopis

Medikováč z Banskej Bystrice. Usadil sa v Liptovskom Mikuláši (spomínaný do roku 1710).
Saint-Vaast-lès-Mello

Poloha

Obec má rozlohu 7,97 km². Najvyšší bod je položený 112 m n. m. a najnižší bod 30 m n. m.

Obyvateľstvo

Počet obyvateľov obce je 946 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tóra

Sefer tora

Pri verejnej bohoslužbe sa Tóra prednáša z pergamenového zvitku nazývaného Sefer tora, ktorý tvorí dlhý pás pergamenu navinutý na dvoch tyčiach. Hebrejský text je písaný ručne podľa prísnych predpisov, bez značiek pre samohlásky a akcenty. Predstavuje presný odpis kánonického znenia, ktorý vždy anonymne - bez uvedenia miesta či dátumu vzniku - vyhotovuje nábožensky a odborne kvalifikovaný pisár - sofer. Ten zvyčajne píše aj krátke úseky textu tóry na schránky pre modlitebné remienky (tfilin) a schránky domáceho požehnania (mezuza).

Chumaš

Na sledovanie textu a pri domácom štúdiu veriaci používajú tlačené vydanie Tóry, ktoré sa nazýva Chumaš. Tieto knihy nie sú posvätné a nepoužívajú sa pri liturgii.

Aron kodeš

Zvitky Tóry, najcennejší a najdôležitejší predmet v synagóge, sú uložené v svätostánku (Aron ha kodeš, alebo Aron kodeš), ktorý bol pôvodne prenosnou schránkou. V stredoveku dostal podobu vysokej skrine voľne pristavenej alebo vstavanej do východnej steny synagógy. Vďaka tejto podobe sa svätostánok stal vďačným objektom umeleckej výzdoby. Dodatočne k nej pribudla dvojitá doska Desatora, umiestnená na vrchol tympanónu alebo horné zakončenie schránky. Niekedy je podopieraná párom zvieracích figúr, zvyčajne levov. Zvitky Tóry sa do svätostánku ukladajú v „oblečení“ a s ozdobami, ktoré zvýrazňujú význam Tóry a úctu, ktorá sa jej preukazuje.
Montbeton

Poloha

Obec má rozlohu 15,98 km². Najvyšší bod je položený 105 m n. m. a najnižší bod 76 m n. m.

Obyvateľstvo

Počet obyvateľov obce je 3 547 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Mothe-Saint-Héray

Poloha

Obec má rozlohu 14,92 km². Najvyšší bod je položený 178 m n. m. a najnižší bod 67 m n. m.

Obyvateľstvo

Počet obyvateľov obce je 1 806 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parvis Notre-Dame – place Jean-Paul-II

Parvis Notre-Dame – place Jean-Paul-II je námestie v Paríži. Nachádza sa v 4. obvode pred katedrálou Notre-Dame.

Poloha

Námestie sa rozkladá na ostrově Cité na priestranstve pred katedrálou nazývanom francúzsky parvis. Je ohraničené na severe nemocnicou Hôtel-Dieu, na východe katedrálou, na juhu nábrežím Promenade Maurice-Carême pozdĺž Seiny a na západe ulicou Rue de la Cité.

Dejiny

Priestranstvo pred katedrálou bolo uvoľnené za Druhého cisárstva počas prestavby Paríža vedenej barónom Haussmannom. To znamenalo demolíciu hrazdených domov z 15. storočia, kostola Sainte-Geneviève-des-Ardent a pôvodnej nemocnice Hôtel-Dieu.
Pred hlavným portálom katedrály stála šibenica, ktorú v roku 1767 nahradil pranier odstránený v roku 1792. V roku 1924 bol do dlažby na námestí inštalovaný bronzový medailón, tzv nultý bod, od ktorého sa meria vzdialenosť medzi Parížom a ďalšími mestami.
3. septembra 2006 bolo námestie Place du Parvis-Notre-Dame premenované na Parvis Notre-Dame - place Jean-Paul-II na počesť pápeža Jána Pavla II. Slávnostný akt sa uskutočnil za prítomnosti parížskeho starostu Bertranda Delanoë, arcibiskupa André Vingt-Troise a apoštolského nuncia Fortunata Baldelliho. Tato zmena názvu odsúhlasená mestskou radou 13. júna 2006 nebola prijatá jednomyseľne a bola predmetom odporu opozície. Slávnostné otvorenie sa konalo pod policajným dohľadom vo vypätej atmosfére a bolo poznamenané asi päťdesiatimi zatknutiami.
Gustav Klimt

Životopis

Narodil sa v Baumgartene neďaleko Viedne chudobnému rytcovi Ernstovi Klimtovi a jeho žene Anne, rodenej Finsterovej, ako druhý zo siedmich detí. Ako štrnásťročný úspešne absolvoval prijímacie skúšky na Kunstwerbeschule, viedenskú umeleckopriemyselnú školu. Zároveň študoval maliarstvo v ateliéri Ferdinanda Laufbergera a po jeho smrti pokračoval u profesora Juliusa Victora Bergera. Bol obľúbeným portrétistom viedenskej spoločnosti. V roku 1917 bol menovaný čestným členom Akadémie výtvarných umení vo Viedni a v Mníchove..
11. januára 1918 ho v jeho ateliéri ranila mŕtvica, ochrnul na polovicu tela a bol prevezený do viedenského sanatória. Tam 6. februára zomrel na zápal pľúc spôsobený epidémiou španielskej chrípky. Do márnice Všeobecnej viedenskej nemocnice o deň neskôr prišiel Egon Schiele, aby nakreslil jeho posmrtný portrét. 9. februára bol pochovaný na cintoríne v Hietzingu.
Na jeho pamiatku je pomenovaný expresný vlak rakúskych spolkových dráh (ÖBB) "EC 78/79 Gustav Klimt", ktorý jazdí na trase Graz – Viedeň – Břeclav – Brno, Česká Třebová – Praha hlavní nádraží.
Obraz Portrét Adele Bloch-Bauer I (nazývaný Zlatá Adela) kúpil v roku 2006 Ronald Lauder za 135 miliónov amerických dolárov, čím sa stal najdrahším zobchodovaným obrazom. Neskôr v roku 2006 tento rekord prekonali diela Willema de Kooninga a Jacksona Pollocka, ale i tak tento portrét zostáva na treťom mieste.
Obvodný úrad

Obvodný úrad (-termín podľa zákona) alebo obvodný úrad všeobecnej štátnej správy bol na Slovensku od roku 2004 miestny orgán štátnej správy pre oblasť všeobecnej vnútornej správy, živnostenského podnikania, civilnej ochrany a riadenia štátu v krízových situáciách mimo času vojny a vojnového stavu, ktorý bol zodpovedný za jeden územný obvod, tvorený (spravidla) skupinou susediacich okresov (prehľad územných obvodov je uvedený v prílohe k zákonu 515/2003).
Ako "obvodné úrady" sa nepresne (teda v rozpore s terminológiou použitou v zákone) označovali aj obvodné úrady špecializovanej štátnej správy; tieto existovali paralelne k obvodným úradom všeobecnej štátnej správy.
Obvodné úrady boli vytvorené k 1.1. 2004 a nahradili dovtedajšie okresné úrady (namiesto niektorých okresných úradov fyzicky vznikli obvodné úrady, namiesto iných len tzv. pracovisko obvodného úradu, iné okresné úrady zanikli). K 1.10.2007 boli navyše zrušené krajské úrady všeobecnej štátnej správy a namiesto nich boli vytvorené tzv. obvodné úrady v sídle kraja, ktorých územným obvodom bol celý kraj, a ktoré prevzali časť ich agendy. K 1.1.2013 obvodné úrady v sídle kraja prevzali aj agendu k tomu dňu zrušených krajských úradov špecializovanej štátnej správy.
K 1.10.2013 boli obvodné úrady zrušené a nahradili ich okresné úrady.
Nitovanie

Nitovanie je spôsob vytvárania nerozoberateľných spojení materiálov, najčastejšie plechov, alebo plátov. Pri spojení sa využije plastická deformácia jednej zo spájaných častí, alebo špeciálnej spojovacej súčasti - nitu. Ak sa časti spájajú priamo, nitovanie sa nazýva priame. Ak sa pri spájaní využíva nit ide o nepriame nitovanie. Spojenie je nerozoberateľné, pretože sa nedá rozobrať bez porušenia nitu, alebo jednej zo spájaných súčiastok. Deformácia sa vytvorí ručne, alebo strojovo za tepla alebo za studena v závislosti od typu výroby, veľkosti použitých nitov a pevnosti použitých materiálov.

Priame nitovanie

Pri priamom nitovaní sú spájané súčasti upravené tak, aby sa dala časť jednej súčasti zasunúť do otvoru v druhej. Toto sa dosiahne vytvorením valcového alebo hranolového čapu, vytvorením dosadacej plochy, ak je súčasťou rúrka alebo vylisovaním  výstupku, ak je súčasťou plech či plát. V druhej súčasti, ktorá je plech alebo plát sa vytvorí otvor príslušnej veľkosti. Vytvorené čapy, resp výstupky majú takú dĺžku, resp. výšku, aby prečnievali na druhej strane plechu, plátu. Po zostavení spoja sa tieto prečnievajúce časti deformujú tak, aby vytvorili tzv. závernú hlavu. Pri spájaní valcovej rúrky, alebo čapu samotné nitovanie nezabezpečí nemožnosť pootočenia spájaných súčastí. Preto sa v týchto prípadoch dosadacia plocha upravuje vrúbkovaním, alebo tvarovými zárezmi, ktoré sa pri vytváraní spoja zatlačia do plechovej súčasti.
Nitovanie sa nepoužíva len pri strojárských a stavebných konštrukciách. Priamym nitovaním sa napríklad upevňujú aj patentné gombíky do odevov alebo módnych doplnkov z textilu, kože a iných materiálov. Takýto gombík je zvyčajne zložený zo štyroch častí, pričom dve a dve sa spoja nitovaním v príslušnej časti odevu/doplnku.

Nepriame nitovanie

Charakteristické pre nepriame nitovanie je použitie nitov. Spájané súčiastky s pripravenými otvormi sa položia na seba a cez spoločný otvor sa zasunie nit s hlavou na jednej strane. Z druhého konca nitu sa vytvorí deformáciou jeho drieku záverná hlava, ktorá zabráni rozobratiu spoja.
Saubion

Poloha

Obec má rozlohu 7,8 km². Najvyšší bod je položený 38 m n. m. a najnižší bod 7 m n. m.

Obyvateľstvo

Počet obyvateľov obce je 1 323 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thénac (Dordogne)

Poloha

Obec má rozlohu 20,34 km². Najvyšší bod je položený 191 m n. m. a najnižší bod 75 m n. m.

Obyvateľstvo

Počet obyvateľov obce je 377 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Francisci

Životopis

Študoval na gymnáziu (u Jána Pilárika a Mateja Bela), hudbu u otca a u J. Karchuta a M. Tomašiho v Banskej Bystrici. V roku 1709 – 1721 kantor a regenschori evanjelickej a.v. cirkvi v Banskej Bystrici. Od 1733 cestoval po Európe, 1733 – 1735 organista a správca chóru v Bratislave, od 1737 organista v Banskej Bystrici. V hudobnej teórii a kompozícii samouk. Roku 1725 sa stretol v Lipsku s J.S. Bachom. Autor árie pri príležitosti rozlúčky Mateja Bela s Banskou Bystricou (1714), 1735 venoval skladbu banskobystrickej evanjelickej cirkvi. Napísal aj rukopisnú príručku Úvod do generálneho basu (Introductio in Generalem Bassum).
Iffendic

Poloha

Obec má rozlohu 73,66 km². Najvyšší bod je položený 134 m n. m. a najnižší bod 32 m n. m.

Obyvateľstvo

Počet obyvateľov obce je 4 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Porúbsky potok (prítok Váhu)

Prameň

Pramení v Nízkych Tatrách, v podcelku Ďumbierske Tatry, v časti Ďumbierske vrchy, na severoseverovýchodnom svahu vrchu Slemä (1 513,7 m n. m.), pod Stanišovským sedlom v nadmorskej výške približne 1 090 m n. m.
Sial

SiAl (Si + Al) je starší názov pre vonkajšiu časť zemskej kôry, zloženej z ľahkých hornín, ktoré tvoria 74,3 % jej celkovej hmotnosti. Zasahuje až do hĺbky 10-25 km, jeho hustota je 2,7 g.cm⁻³. V oblasti oceánov tvorí len tenkú vrstvu, alebo úplne chýba. Spočíva na hustejšom podloží (SiMa).
Gabriel Volko

Životopis

Študoval na gymnáziu v Egri a v Banskej Bystrici, potom na Obchodnej akadémii v Bratislave. Obchodný pomocník vo firme svojho otca v Rusku a v Poľsku, bankový úradník na viacerých miestach, riaditeľ miestnej banky v Kláštore pod Znievom. V rokoch 1925-1938 senátor v NZ. Predstaviteľ HSĽS v parlamente; prívrženec autonomizmu, po 1938 odišiel z politického života. Funkcionár Muzeálnej slovenskej spoločnosti (MSS).
Orrouer

Poloha

Obec má rozlohu 13,25 km². Najvyšší bod je položený 193 m n. m. a najnižší bod 152 m n. m.

Obyvateľstvo

Počet obyvateľov obce je 269 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mureș (župa)

Mureș alebo Marušská župa je župa v rumunskom Sedmohradsku na severe krajiny. Má rozlohu 6 714 km², žije tu 580 851 obyvateľov a jej sídlom je mesto Târgu Mureș.
Vojak

Dejiny

Na území dnešného Slovenska bola prvá stála armáda založená počas existencie Habsburskej monarchie v roku 1715. V roku 1804 začal platiť konskripčný zákon a odvodové predpisy. V roku 1868 bola zavedená vojenská povinnosť pre všetkých zbraneschopných mužov. V čase mieru sa počet vojakov v prezenčnej službe znižoval a skracovaný bol aj ich výcvik. Prísnejší výber brancov mal potom za následok, že väčšie množstvo mladých mužov bolo označených za nespôsobilých napr. ako živiteľov rodiny.

Vstup do vojska

Civilisti sa stávajú príslušníkmi ozbrojených síl na základe štátneho nariadenia alebo dobrovoľne. V prvom uvedenom prípade tak môže nastať pre zákonom stanovenú brannú povinnosť, kedy občan (obvykle len muži) po dovŕšení určitého veku a pokiaľ sa u neho nepreukáže neschopnosť zúčastniť sa pre nevyhovujúci zdravotný stav, podlieha povinnosti odvodu k vojsku. Branná povinnosť môže byť vyhlásená aj dôsledkom vojenského ohrozenia štátu.
Väčšina rozvinutých krajín v súčasnosti neuplatňujú brannú povinnosť, ale miesto nej vydržiavajú plne profesionálnu armádu, do ktorej občania môžu vstupovať dobrovoľne, na základe vlastného presvedčenia a splnenia stanovených podmienok. Profesionálni vojaci vykonávajú službu v ozbrojených silách ako svoje povolanie. Využiteľnosť plne profesionálnych ozbrojených síl sa umocňuje členstvom krajiny v medzinárodných vojensko-politických organizáciách ako Organizácia Severoatlantickej zmluvy (NATO), Tichomorský bezpečnostný pakt (ANZUS) a pod.
Rahno

Rahno je poväčšine vodorovný trám prichytený na lodný sťažeň plachetnice, ktorý slúži na zavesenie plachiet, ich udržanie v rozvinutom tvare a na prenos sily vetra z plachty ďalej na sťažeň.

Priečne rahnovie

Pôvodným typom rahnovia na plachetniciach bolo priečne rahnovie. Plachta sa upevňuje svojím horným lemom na rahno, ktoré je orientované kolmo na pozdĺžnu os plavidla (smer plavby).
Je na ňom zavesená a napína sa smerom nadol. V silnom vetre sa podkasáva nahor alebo sa balí úplne smerom nahor k rahnu. Takáto plachta sa nazýva rahnová plachta.
Výhodou priečneho rahnovia je veľká plocha plachty, ktorú je možné na rahno zavesiť, ako aj efektívna plavba pri zadnom vetre, kedy je plachta orientovaná kolmo na smer vetra. Nevýhodou je, že priečne rahnovie nie je veľmi pohyblivé vo zvislej osi (okolo sťažňa) a tým prakticky neumožňuje plavbu na predobočný vietor alebo ostro proti vetru. Ďalšou nevýhodou, najmä na vysokosťažňových plachetniciach s priečnym rahnovím je, že posádka musí pri manipulácii s priečnym oplachtením vyliezť až k rahnu.
Historický vývoj rahnovia preto smeroval k usporiadaniu, ktoré umožňuje otáčať rahnovím okolo sťažňa do optimálnej polohy vzhľadom na smer vetra a želaný smer plavby.
Basketbalová extraliga žien 2018/19

Systém súťaže

Systém súťaže sa oproti predchádzajúcej sezóne nezmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1. – 4. a o 5. – 8. miesto. Družstvám sa v nadstavbovej časti započítavali výsledky odohraté v základnej časti iba s tými družstvami, s ktorými sa stretli aj v nadstavbovej skupine. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové duely a finále sa odohrali na 3 víťazné zápasy. Posledné družstvo odohralo baráž s víťazom 1. ligy.